หม่อมหลวงขาบ กุญชร

พลโท หม่อมหลวงขาบ กุญชร (10 ตุลาคม พ.ศ. 2448 - 19 กันยายน พ.ศ. 2529) อดีตเลขาธิการนายกรัฐมนตรี (จอมพล ป. พิบูลสงคราม) และอดีตโฆษกประจำสำนักนายกรัฐมนตรี ในรัฐบาลของจอมพล สฤษดิ์ ธนะรัชต์

**ประวัติ**
หม่อมหลวงขาบ กุญชร หรือในอีกชื่อหนึ่งว่า หม่อมหลวงขาบมงคล กุญชร เกิดเมื่อวันที่ 10 ตุลาคม พ.ศ. 2448 ในวังของพระเจ้าบรมวงศ์เธอ กรมพระพิทักษเทเวศร์ (วังบ้านหม้อ) เป็นบุตรคนที่ 30 ของพันเอก เจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) และนางจันทร์ กุญชร ณ อยุธยา ได้รับประทานนาม "ขาบมงคล" จากพระสัมพันธวงศ์เธอ พระองค์เจ้าพรรณราย พระมารดาใน สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
หม่อมหลวงขาบ สมรสครั้งแรกกับ นางสาวเทียบ ฤทธาคนี (2455-2511) ธิดานายพันโท พระยาทัพพสาธก์เสนา (นวม ฤทธาคนี) และคุณหญิงเนย มีบุตร-ธิดา รวม 6 คนคือ- ทวีวัฒน์ กุญชร ณ อยุธยา- พันตำรวจเอก (พิเศษ) วรวัฒน์ กุญชร ณ อยุธยา- อุรัชช์ ลอเรนส์- พลโท วิวัฒน์ กุญชร ณ อยุธยา- กนิษฐา วิลสัน- เทียมแข จรูญโรจน์ ณ อยุธยา สมรสกับไชยา สุริยัน
ภายหลังคุณเทียบ ถึงแก่กรรมแล้ว จึงได้สมรสอีกครั้งกับสินีนาฏ โพธิเวส นักแสดงอาวุโส มีบุตรสาว 3 คน คือ- เตือนใจ ดีเทศน์- เพ็ญแข กุญชร ณ อยุธยา- พิมพ์แข กุญชร ณ อยุธยา  นักแสดง

**การศึกษา**
หม่อมหลวงขาบ ได้เข้าศึกษาที่โรงเรียนวัดหัวลำโพง ก่อนจะเข้าศึกษาต่อเป็นนักเรียนนายทหารบก ในปี พ.ศ. 2456 และได้รับทุนของกระทรวงกลาโหมให้ไปศึกษาต่อโรงเรียนนายร้อยทหารวูลิช ณ ประเทศอังกฤษ แล้วกลับมารับราชการประจำที่กองพันทหารปืนใหญ่ที่ 2 กรมทหารปืนใหญ่ที่ 1 รักษาพระองค์

**การทำงาน**
ไฟล์:FreeThaiinChina.jpg|thumb|250px|หม่อมหลวงขาบ กุญชร (ที่ 2 จากซ้าย) บันทึกภาพร่วมกับนายทหารอเมริกันและนายทหารจีนคณะชาติ ระหว่างปฏิบัติภารกิจของขบวนการเสรีไทยในประเทศจีน
หม่อมหลวงขาบ บรรจุเข้ารับราชการในยศ "ร้อยตรี" เมื่อวันที่ 3 สิงหาคม พ.ศ. 2469 เป็นผู้มีความสามารถในด้านการทหาร จึงได้รับมอบหมายให้ปฏิบัติหน้าที่เสนาธิการทหาร ทูตฝ่ายทหารประจำสหรัฐอเมริกา ปลัดกระทรวงกลาโหม อธิบดีกรมประชาสัมพันธ์คนแรก และในทางการเมืองยังเคยเป็นสมาชิกสภาผู้แทนราษฎรประเภทที่ 2 ในปี พ.ศ. 2494 และโฆษกประจำสำนักนายกรัฐมนตรี ในรัฐบาลของจอมพล สฤษดิ์ ธนะรัชต์อีกด้วย

**ถึงแก่อนิจกรรม**
หม่อมหลวงขาบ กุญชร ถึงแก่อนิจกรรมด้วยโรคชรา เมื่อวันที่ 19 กันยายน พ.ศ. 2529 สิริอายุ 19 มีพิธีพระราชทานเพลิงศพเมื่อวันที่ 29 มกราคม พ.ศ. 2530 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

**เครื่องราชอิสริยาภรณ์**

**เครื่องราชอิสริยาภรณ์ไทย**
2477
2493

**เครื่องราชอิสริยาภรณ์ต่างประเทศ**
 USA :
** พ.ศ. 2489 – 80x80px ลีเจียนออฟเมอริต ชั้นนายทหาร- เดนมาร์ก :
** พ.ศ. 2498 – 80x80px เครื่องราชอิสริยาภรณ์แดนเนอโบร ชั้นที่ 1- อิตาลี :
** พ.ศ. 2498 – 80x80px เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 1
*เยอรมนีตะวันตก :
**พ.ศ. 2498 – 80x80px เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ประถมาภรณ์ ชั้นที่ 2
*เนเธอร์แลนด์ :
**พ.ศ. 2498 – 80x80px เครื่องราชอิสริยาภรณ์ออเรนจ์-นัสเซา ชั้นที่ 2
*เบลเยียม :
**พ.ศ. 2498 – 80x80px เครื่องราชอิสริยาภรณ์มงกุฎเบลเยียม ชั้นที่ 2
*ฝรั่งเศส :
**พ.ศ. 2498 – 80x80px เครื่องอิสริยาภรณ์เลฌียงดอเนอร์ ชั้นกอม็องเดอร์
*พม่า :
**พ.ศ. 2499 – 80x80px เครื่องอิสริยาภรณ์แห่งสหภาพพม่า ชั้นสโดมหาสเรสิธุ (ฝ่ายทหาร)
*รัฐสเปน :
**พ.ศ. 2500 – 80x80px เครื่องราชอิสริยาภรณ์กิตติคุณฝ่ายทหาร ชั้นที่ 1 เครื่องประดับขาว

**ลำดับสาแหรก**

**อ้างอิง**
หมวดหมู่:หม่อมหลวง
หมวดหมู่:ทหารบกชาวไทย
หมวดหมู่:อธิบดีกรมประชาสัมพันธ์
หมวดหมู่:เลขาธิการนายกรัฐมนตรีไทย
หมวดหมู่:โฆษกประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรไทยแบบแต่งตั้ง
หมวดหมู่:บุคคลจากกรุงเทพมหานคร
หมวดหมู่:ราชสกุลกุญชร
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับเหรียญพิทักษ์รัฐธรรมนูญ
หมวดหมู่:ทหารชาวไทยในสงครามโลกครั้งที่สอง